b'\n_START_ARTICLE_\nKickstarter\n_START_SECTION_\nIstorija\n_START_PARAGRAPH_\nKickstarter veikla prad\xc4\x97ta 2009\xc2\xa0m. baland\xc5\xbeio 28 d. Tinklalapio \xc4\xafk\xc5\xabr\xc4\x97jai Perry Chen, Yancey Strickler ir Charles Adler. \xc5\xbdurnalas \xe2\x80\x9eTime\xe2\x80\x9c tinklalap\xc4\xaf \xc4\xafvardijo kaip \xe2\x80\x9evien\xc4\x85 geriausi\xc5\xb3 2010\xc2\xa0m. i\xc5\xa1radim\xc5\xb3\xe2\x80\x9c ir \xe2\x80\x9egeriausi\xc4\x85 2011\xc2\xa0m. tinklalap\xc4\xaf\xe2\x80\x9c._NEWLINE_2013\xc2\xa0m. vasario 14 d. buvo i\xc5\xa1leista iOS program\xc4\x97l\xc4\x97, skirta telefonams iPhone, pavadinimu Kickstarter._NEWLINE_Nuo 2012\xc2\xa0m. spalio 31 d. Kickstarter projektus gali steigti gyventojai i\xc5\xa1 Jungtin\xc4\x97s Karalyst\xc4\x97s._NEWLINE_Nuo 2013\xc2\xa0m. rugs\xc4\x97jo 9 d. Kickstarter tapo prieinamas autoriams i\xc5\xa1 Kanados._NEWLINE_Nuo 2013\xc2\xa0m. lapkri\xc4\x8dio 13 d. steigti projektus tinklalapyje Kickstarter gali ir Australijos bei Naujosios Zelandijos pilie\xc4\x8diai. 2014 m. prie projekto prisijung\xc4\x97 autoriai i\xc5\xa1 Nyderland\xc5\xb3, Danijos, Airijos, Norvegijos ir \xc5\xa0vedijos, 2015 m. \xe2\x80\x93 Vokietijos, Pranc\xc5\xabzijos, Ispanijos, Austrijos, Belgijos, Italijos, \xc5\xa0veicarijos, 2016 m. \xe2\x80\x93 Singap\xc5\xabro, Honkongo ir Meksikos bei 2017 m. \xe2\x80\x93 Japonijos. 2017 m. liep\xc4\x85 pateik\xc4\x99s atsistatydinimo lapel\xc4\xaf i\xc5\xa1 projekto pasitrauk\xc4\x97 vienas jo \xc4\xafk\xc5\xabr\xc4\x97j\xc5\xb3 Y.Strickler.\n_START_SECTION_\nAukojimo modelis\n_START_PARAGRAPH_\nKickstarter yra viena i\xc5\xa1 sutelktinio finansavimo internetu platform\xc5\xb3, apeinanti tradicinius investavimo b\xc5\xabdus. Projekto autoriai pasirenka galutin\xc4\xaf termin\xc4\x85 ir minimali\xc4\x85 surinkt\xc5\xb3 l\xc4\x97\xc5\xa1\xc5\xb3 sum\xc4\x85. Jei \xc5\xa1is tikslas n\xc4\x97ra pasiekiamas iki numatyto termino, rei\xc5\xa1kia joki\xc5\xb3 l\xc4\x97\xc5\xa1\xc5\xb3 nesurinkta\xc2\xa0\xe2\x80\x93 savoti\xc5\xa1ka apsidraudimo sutartis. Aukotoj\xc5\xb3 l\xc4\x97\xc5\xa1os surenkamos per Amazon Payments. Platforma prieinama r\xc4\x97m\xc4\x97jams i\xc5\xa1 viso pasaulio ir projekt\xc5\xb3 k\xc5\xabr\xc4\x97jams i\xc5\xa1 JAV, Jungtin\xc4\x97s Karalyst\xc4\x97s, Kanados, Australijos ir Naujosios Zelandijos._NEWLINE_Kickstarter tenka 5\xc2\xa0% nuo surinkt\xc5\xb3 l\xc4\x97\xc5\xa1\xc5\xb3 sumos. Amazon ima papildomus 3\xe2\x80\x935\xc2\xa0%. Kitaip nei dauguma forum\xc5\xb3, skirt\xc5\xb3 kapitalo pritraukimui ar investicijoms, Kickstarter nesiekia pasiglem\xc5\xbeti projekt\xc5\xb3 nuosavyb\xc4\x97s. Inicijuot\xc5\xb3 projekt\xc5\xb3 internetiniai puslapiai archyvuojami ilgam ir yra prieinama visuomenei. Pasibaigus finansavimui, projekt\xc5\xb3 ir patalpint\xc5\xb3 medij\xc5\xb3 nebegalima redaguoti ar pa\xc5\xa1alinti i\xc5\xa1 tinklalapio._NEWLINE_N\xc4\x97ra jokios garantijos, jog \xc5\xbemon\xc4\x97s, talpinantys projektus Kickstarter tinklalapyje, \xc4\xafgyvendins savo projektus, panaudos surinktus pinigus savo projekt\xc5\xb3 \xc4\xafgyvendinimui, ar, kad u\xc5\xbebaigti projektai atitiktis aukotoj\xc5\xb3 l\xc5\xabkes\xc4\x8dius. Kickstarter pataria r\xc4\x97m\xc4\x97jams apsvarstyti prie\xc5\xa1 nusprend\xc5\xbeiant remti projekt\xc4\x85. Jie taip pat \xc4\xafsp\xc4\x97ja projekt\xc5\xb3 vadovus, jog jie gali b\xc5\xabti paduoti atsakomyb\xc4\x97n d\xc4\x97l r\xc4\x97m\xc4\x97j\xc5\xb3 patirtos teisin\xc4\x97s \xc5\xbealos jiems nesugeb\xc4\x97jus i\xc5\xa1tes\xc4\x97ti pa\xc5\xbead\xc5\xb3. Projektai gali \xc5\xbelugti net po s\xc4\x97kmingo l\xc4\x97\xc5\xa1\xc5\xb3 surinkimo, jeigu autoriai ne\xc4\xafvertint\xc5\xb3 reikiamo kiekio l\xc4\x97\xc5\xa1\xc5\xb3 arba nesusidorot\xc5\xb3 su i\xc5\xa1kilusiais techniniais sunkumais.'